पश्चिम चंपारण जिला आ अगल बगल का इलाका में आतंक बनल तीन गो दुर्दांत डकैत काल्हु बगहा में पुलिस का सोझा सरेंडर कर दिहलें, साथ में असलहो सँउपले बाड़े स डकैत.
बगहा के अनुमंडल पुलिस पदाधिकारी ललित मोहन शर्मा बतवलन कि सरेंडर करे वालन में दस्यु सरगना राधा यादव, ओकर भाई चुमन यादव आ रामाकांत राजभर शामिल बाड़े. राधा डकैत पर जिला के थानन मे हत्या, लूट, आ अपहरण के 58 गो मामिला दर्ज बा. चुमनो यादव पर करीब 50 गो आपराधिक मामिला दर्ज बा.
